സ്കൂള് തുറക്കല്: 18 നിര്ദേശങ്ങളുമായി കോര്പറേഷന് കോഴിക്കോട്: സ്കൂള് തുറക്കുന്നതുമായി ബന്ധപ്പെട്ട് കര്ശന നിര്ദേശങ്ങളുമായി കോഴിക്കോട് കോര്പറേഷന്. 18 നിര്ദേശങ്ങളാണ് നഗരപരിധിയിലെ സ്കൂള് അധികൃതര്ക്ക് നല്കിയിരിക്കുന്നത്. ഇത് കര്ശനമായി നടപ്പിലാക്കണമെന്നും ആവശ്യപ്പെട്ടിട്ടുണ്ട്. സ്കൂള് തുറക്കുന്നതിന് മുന്നോടിയായി വിപുലമായ യോഗം ചേര്ന്ന് കമ്മിറ്റി രൂപീകരിക്കണം. വാര്ഡ് കൗണ്സിലര്, പിടിഎ പ്രതിനിധികള്, എംപിടിഎ, എസ്എസ്ജി, സ്കൂള് പ്രൊട്ടക്ഷന് ഗ്രൂപ്പ്, എസ്എംസി, സന്നദ്ധ സംഘനകള്, യുവജനസംഘടനകള്, കുടുംബശ്രീ, അധ്യാപകര് തുടങ്ങി എല്ലാ വിഭാഗത്തിന്റെയും പങ്കാളിത്തം ഉറപ്പുവരുത്തണം, വിദ്യാലയ ശുചീകരണ പ്രവര്ത്തികള് 20 നകം പൂര്ത്തിയാക്കണം. കുടിവെള്ളം പരിശോധ നടത്തി സര്ട്ടിഫിക്കറ്റ് വാങ്ങി സൂക്ഷിക്കുകയും ന്യൂനതകള് പരിഹരിക്കുകയും വേണം. 20 ള്ളില് പ്രാബല്യത്തില് വരുത്തണം. അധ്യാപകര്, അനധ്യാപകര്, സ്കൂള് ബസ് ജീവനക്കാര്, പാചകത്തൊഴിലാളികള്, സെക്യൂരിറ്റി ജീവനക്കാര് തുടങ്ങി സ്കൂള് അന്തരീക്ഷവുമായി നിരന്തരം ബന്ധപ്പെട്ടു പ്രവര്ത്തിക്കുന്ന എല്ലാവരും രണ്ട് ഡോസ് വാക്സിന് എടുത്തിട്ടുണ്ടന്ന് ഉറപ്പുവരുത്തണം, ടോയ്ലറ്റുകള് പ്രവര്ത്തന ക്ഷമമാക്കണം, അടിയന്തിര അറ്റകുറ്റപ്പണികള് ഉടന് പൂര്ത്തിയാക്കാനുള്ള പദ്ധതി തയ്യാറാക്കണം. ഇഴജന്തുക്കള് ഉണ്ടാവാന് സാധ്യതയുള്ള ഭാഗങ്ങള് പൂര്ണ്ണമായും അടയ്ക്കണം, കേവലശുചീകരമത്തിനപ്പുറത്തേക്ക് സ്കൂള് കോമ്ബൗണ്ട് മുഴുവനും പരിശോധനയ്ക്ക് വിധേയമാക്കണം. രക്ഷകര്ത്താക്കള്ക്ക് ആവശ്യമായ ബോധവത്കരണ ക്ലാസുകള് നടത്തണം. കോവിഡ് പ്രോട്ടോകോള് പാലിക്കാനാവശ്യമായ നിര്ദ്ദേശങ്ങള് ജാഗ്രതയോടെ നടപ്പാക്കണം. സാനിറ്റൈസര്, തെര്മല് സ്കാനര് , ഗ്ലൗസ്, സാധാരണ മാസ്ക് തുടങ്ങിയവ ഉറപ്പുവരുത്തണം. വൈദ്യുതി വിതരണ ശൃംഖല കര്ശന പരിശോധനയ്ക്ക് വിധേയമാക്കണം, സ്വീച്ചുകള്, പ്ലഗ്കള് തുടങ്ങിയവ പരിശോധിക്കണം, യാത്രക്ക് വേണ്ട സൗകര്യങ്ങള് ഉറപ്പുവരുത്തന് ചുമതലനല്കണം. സ്കൂള് അന്തരീക്ഷത്തിനും, സൗകര്യത്തിനും അനുയോജ്യമായ രീതിയില് ക്ലാസ് സമയം സര്ക്കാര് മാര്ഗനിര്ദ്ദേശപ്രകാരം പ്ലാനിംഗ് നടത്തി മുന്കൂട്ടി രക്ഷിതാക്കളെ അറിയിക്കണം, ക്രൈസസ് മാനേജ്മെന്റ് ടീം രൂപീകരിക്കണം എന്നിവയാണ് പ്രധാന നിര്ദേശങ്ങള്. 20, 21, 22 തീയതികളില് വിദഗ്ധ സമിതി വിദ്യാലയങ്ങള് സന്ദര്ശിക്കും, 28,29 തീയതികളില് വിദ്യാലയങ്ങള് അണുനശീകരണം നടത്തി ക്ലാസ്മുറികള് അടച്ചിടണം. വിപുലമായ കമ്മിറ്റി ചേരുന്നതിന് മുന്പ് സ്കൂള് സ്റ്റാഫ് കൗണ്സില് തയ്യാറാക്കുന്ന ആക്ഷന്പ്ലാന് പിടിഎ യോഗത്തില് അവതരിപ്പിച്ച് അംഗീകരിച്ചതിനുശേഷം തുടര്പ്രവര്ത്തനങ്ങള് നടത്തണം, ഒരോ വിദ്യാലയത്തിന്റെയും സാഹചര്യവും, ഭൗതികസാഹചര്യവും, കുട്ടികളുടെ എണ്ണവും പരിഗണിച്ച് സര്ക്കാരിന്റെ കൂടി മാര്ഗനിര്ദ്ദേശങ്ങള് അനുസരിച്ച് മറ്റുള്ള കാര്യങ്ങള് പരിശോധിച്ച് മികച്ച വിദ്യാലയ അന്തരീക്ഷം സൃഷ്ടിക്കാന് ആവശ്യമായ കുറ്റമറ്റ ഇടപെടലുകള് നടത്തണം.